Kandang XII

Kandang Baiturrijal, atawa jinoë kayém geukheun ngon Kandang XII, nakeuh saboh komplek jeurat keuluarga Keurajeuën Acèh Darussalam nibak abad keu-16. Komplek makam nyan na di Gampông Barô, Keucamatan Baiturrahman, Kuta Banda Acèh, kira-kira 500 mètè dari Meuseujid Raya Baiturrahman.

Nan
Hikayat Acèh geupeugah pemakaman sôleutan Acèh nyan ngon nan Kandang Baiturrijal. Narit kandang nyan keudroë lam bahsa Acèh mumakna saboh teumpat peusapat atawa komplek kubu biek sôleutan. Nan Kandang XII meuhubông ngon jeumeulah kubu lam komplek nyan, nyang meuasai nibak thôn 1500 sampoë 1580 M.

Ureuëng nyang geuseumeuyup 
Nan-nan ureuëng nyang jeuet tatupeue lam komplek kubu nyoe nakeuh:

 Sôleutan Salahuddin bin Ali Mughayat Syah
 Muhammad Rumi (dipeugah ureuëng khadam Sôleutan Ali Mughayat Syah)
 Sôleutan Ali Mughayat Syah bin Syamsu Syah
 Sôleutan Alauddin Al-Qahhar bin Ali Mughayat Syah
 Sôleutan Husain Ali Ri’ayat Syah bin Alauddin Al-Qahhar
 Sôleutan Muda bin Ali Ri’ayat Syah
 Sôleutan Yusuf bin Abdullah bin Alauddin Al-Qahhar
 Sôleutan Ghori bin Alauddin Al-Qahhar
 Muhammad Syah bin Alauddin Al-Qahhar
 Abdullah Al-Malik Shalihil-Qudah bin Alauddin Al-Qahhar, teungui cit nan Sôleutan Alauddin Malik Syah

Na batèe-batèe jrat bak kubu dua droë ureuëng nyang gohlom jeuët geubaca deungon jeulah dan hana geutupeue soe ureuëng nyan. Salah saboh kubu nyan nakeuh kubu ureuëng inong nyang na batèe kubu payong dan bida ngon kubu-kubu nyang laén.

 Cagar budaya 
Komplek makam nyoe ka geupeurôh lam cagar budaya di Propinsi Acèh. Ureuëng keumunjông hana geucok biaya sapeuë keu jak tamong u teumpat pusaka budaya nyoe.

 Asai seunurat 

Alauddin al-Qahhar
Kawan:Keurajeuën Acèh Darussalam